आंकड़ों में नहीं धरातल पर काम करे सरकार : गुप्ता
पानीपत | हरियाणाव्यापार मंडल के चेयरमैन रोशन लाल गुप्ता ने कहा कि बजट की राशि 3 हजार करोड़ से बढ़ाकर 1 लाख करोड़ तक पहुंचना खुशी की बात है। इसके लिए व्यापार मंडल ने खूब प्रयास किए थे, लेकिन आंकड़े पेश करने से कुछ नहीं होगा। सरकार को धरातल पर आकर काम कराने होंगे। उन्होंने यह बातें एक निजी होटल में हुई हरियाणा व्यापार मंडल की बैठक में कही। उन्होंने कहा सरकार ने 3 जिलों को छोड़कर अन्य किसी मेें भी इंडस्ट्रियल सेक्टर नहीं काटा। इस अवसर पर सचिव सुरेश गुप्ता, ललित गोयल, मोहन लाल गर्ग, सुरेश गोयल सुरेश काबरा मौजूद रहे।
hin_Deva hin_Deva